OpenLLM-France/wikimedia huggingface dataset:
# Repo Men

Repo Men, 2010eko Miguel Sapochnik ingelesak zuzendutako zientzia-fikziozko ekintza eta thriller film bat da. Eric Garcia idazlearen The Repossession Mambo eleberrian oinarritua dago. Jude Law, Forest Whitaker, Liev Schreiber, Alice Braga eta Carice van Houten aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
2025. urtea, gizakiak The Union enpresari esker urte gehiagoz bizitzeko gai dira, jatorriko gorputz organuak hutsegin aurretik horiek ordezkatzeko organu artifizialak ekoizteaz ardiratzen baita. Arazoa organu artifizialak garestiak direla da, eta horiek behar den garaian ordaintzen ez dituzten bezeroei, Repo Gizonek berehala kentzen dizkiete, bezeroak zein egoeratan gelditzen diren axola gabe. Remy (Jude Law) betebehar horretaz arduratzen da, enpresako repo gizon onena izanik. Egun batez, bihotzekoa jasan eta bihotz artifizial bat jarriko diote. Une horretatik aurrera, bere lanbidea zalantzan jartzen hasiko da.

## Aktoreak

* Jude Law: Remy, repo man bat
* Forest Whitaker: Jake Freivald, Remyren lankidea
* Liev Schreiber: Frank Mercer, Remyren nagusia
* Alice Braga: Beth, hainbat organu artifizial dituen abeslaria
* Carice van Houten: Carol, Remyren emaztea
* Chandler Canterbury: Peter, Remyren semea
* RZA: T-Bone, soul abeslari hasiberria
* Yvette Nicole Brown: Rhodesia, legezkanpoko egoitza bateko burua
* John Leguizamo: Asbury, merkatu beltzeko organu trafikatzailea
* Liza Lapira: Alva, merkatu beltzeko zirujau laguntzailea
* Joe Pingue: Raymond Pearl, Remyren lankidea
* Tiffany Espensen: Alva gaztea

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q1460779
# Reppenstedt

Reppenstedt Alemaniako udalerria da. Saxonia Beherea estatuan kokatuta dago, [[Lüneburg barrutia|Lüneburg]] barrutian. 2014an 7.173 biztanle zituen 14,78 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q631982
* Multimedia: Reppenstedt / Q631982
# Replonges

Replonges Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q842571
* Multimedia: Replonges / Q842571
# Replonges kantonamendua

Replonges kantonamendua Frantziako kantonamendu bat da. Ain departamenduan dago, Auvernia-Rodano-Alpeak eskualdean. Guztira 32 udalerri ditu eta Replonges da bere hiriburua.

## Kanpo estekak

* Datuak: Q18413906
# Reppiaita

Reppiaita fosfato motako minerala da.

## Ezaugarriak

Reppiaita fosfato mineralaren formula kimikoa hau da: ${\ce {Mn2+5(VO4)2(OH)4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 3,5 da.

## Erreferentziak

* 1 2 (Ingelesez) «Reppiaite: Mineral information, data and localities.» www.mindat.org (Noiz kontsultatua: 12-05-2019).
# Pseudoclitopilus rhodoleucus

Pseudoclitopilus rhodoleucus Tricholomataceae familiako onddo espezie bat da, toxikoa. Oso espezie urria da eta babestu beharrekoa.
Sinonimoa: Leucopaxillus rhodoleucus

## Deskribapena

Kapela: Tamaina ertainekoa, 3 eta 7 cm bitarteko diametrokoa, gaztetan ganbila, berehala laua, zikloaren amaieran deprimitu samarra, baina ez du inoiz hartzen inbutu forma. Kolore zuri satinatua du edo txarol itxurakoa eta maiz krema kolore gehiagoko eremuak izaten ditu, askotan gainazalean orbanak osatuz. Gaztetan pixka bat feltrodun itxura izan dezake, ondoren pruinaduna eta leuna, distiratsua, batez ere euriarekin. Ertza fina du eta nahiko erregularra, ez da ildaskatua.
Orriak: Neurri handiagoan edo txikiagoan dekurrenteak, ale batzuetan modu nabarmenean, nahikoa estu. Eremu himenial honen kolore aldaketa datu garrantzitsua da bere identifikazio makroskopikoan, gaztetan arrosa kolore nahiko bizikoak dira, baina esporak heltzen direnean, zuriak bihurtzen dira, nolabaiteko isla arrosa mantenduz, espora jalkina zuria delako gertatzen da hori, ez arrosa.
Hanka: Kapelaren tamainaren araberakoa da, eta kapela bezala kolore zurikoa, zilindrikoa, edo pixka bat mehetua oinarrirantz. Oinarrian kotoi itxurako eremu bat izaten du.
Haragia: Lodiera normalekoa, samurra, baina ez hauskorra, ez da kolorez aldatzen. Usain sendoa, pixka bat xaboiarena eta ez da batere atsegina, zaporea ere antzekoa du, desatsegina.
Etimologia: Leucopaxillus terminoa grekozko "leucos" hitzetik dator eta zuria esan nahi du. Bere koloreagatik.

## Toxikotasuna

Espezie toxikoa da, eta arazo gastrointestinal nahiko larriak eragiten ditu, oka eta beherakoak.

### Nahasketa arriskua

Kontu handiz ibili perretxiko honekin, erraz nahas baitaiteke Clitopilus prunulus jangarri bikainarekin.

## Sasoia eta lekua

Udaberrian eta udazkenean ale askoko taldeetan. Eremu irekietan, larreetan.

### Banaketa eremua

Europa.

## Espeziearen egoera

Aranzadi Elkartearen arabera, Pseudoclitopilus rhodoleucus desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Asociacion Micológica Fungipedia..
* ↑ Zerrenda Gorria, Aranzadi Zientzia Elkartea

## Kanpo estekak

* Datuak: Q10657036
# Pseudoclitocybe expallens

Pseudoclitocybe expallens Tricholomataceae familiako onddo espezie bat da. Ez du sukaldaritzako interesik, bakana delako. Clitocybe baten itxura duen perretxikoa da, kapela eta oin ilunak ditu, orriak ere ilunak, baina zertxobait argiagoak.

## Deskribapena

Kapela: Txikitik ertainerako tamaina du, 2 eta 4 cm bitarteko diametrokoa, erdian deprimitua edo apur bat unbilikatua, gainazal leuna eta lehorra, kolore higrofanokoa, nahiko aldakorra, marroi-buztin kolorekoa, marroi-grisaxka, gris-urdinxka eta abar, ertzean ildaskatua gardentasunagatik.
Orriak: Nahiko lodiak, zabal, hondoan zainekin elkartuak, okre samarreko kolorekoak, Entoloma onddoen kolorea gogorarazten dute edo grisaxka kolorekoak. Zertxobait dekurrenteak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Zilindrikoa edo pixka bat loditua oinarrirantz, 2 eta 4 cm bitarteko garaierakoa eta 8 mm arteko lodierakoa oinarrian, barnehutsa, azal zurixkakoa eta fin-fin ildaskatua luzetara.
Haragia: Oso fina, ia mintzezkoa, kapelaren kolore berekoa, usain eta zapore nabarmenik gabea. Espora-jalkina zuria.

## Jangarritasuna

Ez da erabiltzen sukaldean.

### Nahasketa arriskua

Askoz arruntagoa den Pseudoclitocybe cyathiformis espeziearekin nahas daiteke, honek kapela argiagoa du, unbilikatua edo inbutu formakoa, eta, barez ere, oinaren eta kapelaren kolorea ilunagoa, marroitik marroi-grisaxkara.

## Sasoia eta lekua

Neguan. Oso espezie arraroa da, eta harizti eta pagadietako soilgune belartsuetan hazten da.

### Banaketa eremua

Kanada, Ameriketako Estatu Batuak, Brasil, Kanariak, Europa, Errusia, Turkia, Iran.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 130 or. ISBN 84-282-0865-4..
* ↑ (Gaztelaniaz) Guia de Setas y Hongos de Navarra.
* ↑ Pseudoclitocybe expallens: GBIF—the Global Biodiversity Information Facility.

## Kanpo estekak

* Datuak: Q10681835
* Multimedia: Pseudoclitocybe expallens / Q10681835
# Protodarcia

Protodarcia Tineidae familiako tximeleta genero bat da. Bere espezie tipoa Protodarcia bicolorella da.

## Espezieak

| Espeziea | Egoera |
| Protodarcia argyrophaea | daturik gabe |
| Protodarcia bicolorella | daturik gabe |
| Protodarcia cocosensis | daturik gabe |
| Protodarcia plumella | daturik gabe |

## Kanpo estekak

* Datuak: Q7251962
# Protogenia

Protogenia, greziar mitologian, Deukalion eta Pirraren alaba bat da. Zeusekin ezkondu zen, eta, honekin, Aetlioren ama izan zen, baita Opointas erregearena ere.
147 Protogenia asteroideak, bere izena, pertsonaia honengatik jasotzen du.

## Kanpo estekak

* (Ingelesez) Mitologia hiztegia "Ancient library" webgunean.
# Protochabournéita

Protochabournéita mineral bat da.

## Ezaugarriak

Protochabournéita elementu kimiko mineralaren formula kimikoa hau da: ${\ce {Tl2Pb(Sb,As)10S17}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Protochabournéite: Mineral information, data and localities.» www.mindat.org (Noiz kontsultatua: 12-05-2019).
# Protoecotrausites

Protoecotrausites ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q7251973
# Protoenstatita

Protoenstatita mineral bat da eta orthoPiroxene subtaldearen kidea da.

## Ezaugarriak

Protoenstatita elementu kimiko mineralaren formula kimikoa hau da: ${\ce {Mg2Si2O6}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Protoenstatite: Mineral information, data and localities.» www.mindat.org (Noiz kontsultatua: 12-05-2019).
# Pseudosesia

Pseudosesia Sesiidae familiako tximeleta genero bat da. Bere espezie tipoa Pseudosesia insularis da.

## Espezieak

| Espeziea | Egoera |
| Pseudosesia albifrons | daturik gabe |
| Pseudosesia caeruleimicans | daturik gabe |
| Pseudosesia canarensis | daturik gabe |
| Pseudosesia charlesi | daturik gabe |
| Pseudosesia croconeura | daturik gabe |
| Pseudosesia flavifrons | daturik gabe |
| Pseudosesia grotei | daturik gabe |
| Pseudosesia insularis | daturik gabe |
| Pseudosesia isozona | daturik gabe |
| Pseudosesia limpida | daturik gabe |
| Pseudosesia oberthuri | daturik gabe |
| Pseudosesia opalescens | daturik gabe |
| Pseudosesia pentazonata | daturik gabe |
| Pseudosesia productalis | daturik gabe |
| Pseudosesia rangoonensis | daturik gabe |
| Pseudosesia zoniota | daturik gabe |

## Kanpo estekak

* Datuak: Q2273436
* Espezieak: Pseudosesia
# Pseudoscorpiones

Pseudoscorpiones (euskaraz: «eskorpioi faltsu») araknidoen ordena da. Pseudoeskorpioak gizakientzako onuragarriak dira, oro har, arropa larba, alfonbra kakalardo larbak, liburuxka, inurriak, akaroak eta euli txikiak harrapatzen dituztelako. Txikiak dira, eta oso gutxitan nabaritzen dira tamaina txikiagatik, ingurune askotan ohikoak izan arren.

## Superfamiliak

* Chthonioidea
* Neobisioidea
* Garypoidea
* Cheiridioidea
* Feaelloidea
* Sternophoroidea
* Cheliferoidea

## Kanpo estekak

* Datuak: Q19119
* Multimedia: Pseudoscorpiones / Q19119
* Espezieak: Pseudoscorpiones
# Robert Enke

Robert Enke (Jena, 1977ko abuztuaren 24a - Neustadt am Rübenberge, 2009ko azaroaren 10a) alemaniar futbol atezaina izan zen.
1995ean egin zuen debuta bere jaioterriko taldean, FC Carl Zeiss Jena. Ondoren, Borussia Mönchengladbach, SL Benfica, Bartzelona FC, CD Tenerife eta Hannover 96 taldeetan jokatu zuen.
2007tik 2009ra 8 partida jokatu zituen Alemaniako futbol selekzioarekin. 2008ko Europako Futbol Txapelketan zilarrezko domina lortu zuen selekzioarekin.
2009ko azaroaren 10ean bere buruaz beste egin zuen.
* Datuak: Q107089
* Multimedia: Robert Enke / Q107089
# Robert Eggers

Robert Neil Eggers (Lee, 1983ko uztailaren 7a) estatubatuar zinema zuzendari eta gidoigilea da. Bere beldurrezko filmeengatik ospetsua da. Zineman hasi baino lehen, New Yorken antzerkian lan egin zuen.

## Filmografia

| Urtea | Filma | Lana | Lana | Lana | Oharra(k) |
| Urtea | Filma | Zuzendaria | Gidoigilea | Ekoizlea | Oharra(k) |
| 2015 | The Witch | Bai | Bai | | Debuta |
| 2019 | The Lighthouse | Bai | Bai | Bai | Max Eggersekin batera idatzia |
| 2022 | The Northman | Bai | Bai | | Sjónekin batera idatzia |

## Erreferentziak

* ↑ (Gaztelaniaz) Ayuso, Rocío. (2020/01/08). «Robert Eggers: “Me gusta ver la realidad a través de una ventana sucia”» El País ISSN 1134-6582..

## Kanpo estekak

* Datuak: Q20826736
* Multimedia: Robert Eggers / Q20826736
# Robert Elsmere

Robert Elsmere Mary Augusta Wardek idatzi eta 1888an argitaratutako eleberria da. Berehalako arrakasta izan zuen. Joxe Azurmendiren esanetan, eleberri ingelesa izanik, aukera ematen du protestantismoak eta modernitateak Europan eragin dituen oinarrizko pentsaera ezberdinak gogoan hartzeko.
Protagonista, Robert Elsmere, eliza anglikanoko elizgizon gazte bat da, historian zaletua. Liburutegian topatzen dituen lanen ondorioz bere zentzu kritikoa zorroztuz doa eta horrekin auzitan ipiniko du elizaren doktrina.
Elsmerek Oxforden Green filosofoa ezagutuko du (T. H. Green filosofoan oinarritutako pertsonaia). Honengandik jasoko ditu Elsmerek mirariei egindako kritika zerbait ulertezin gisa, baita Jainkoa zerbait immanente gisa ulertzea ere Schelling edo Hegelek egin moduan.
Era berean, Bibliaren kritika historiko alemanaren (Strauss) berri ere izango du eta kristautasuna fenomeno historiko gisa ulertzera iritsiko da, Bibliako lekukotasunen balio ezaz jabetzeraino. Erlijioak fenomeno historiko gisa ulertzeak, Elsmereren ustez, kristautasunaren pribilegioa galtzea ekarriko du, beste erlijioen arteko beste bat bihurtuz. Berak, orain, ez du erlijio partikular bateko elizgizona izaten jarraitu nahi.
Dena den, Elsmererentzat, Jesus Nazaretekoak garrantzitsua izaten jarraituko du Europako kulturaren oinarrian duen garrantziagatik. Elsmerek egin nahi duena da Jesusen bizitza garaiko bizitza modernoarekin nolabait adiskidetu. Bide horretan, “Kristoren Anaidi Berria” sortuko du eta Londreseko langile pobre eta erradikalenen artean arrakasta handia izango du. Elsmereren kredo berriaren arabera Jainkoan sinisten du; Kontzientzian sinisten du, ariman Jainkoaren lekukoa de heinean eta Esperientzian sinisten du, gizakiaren hezkuntzarako Jainkoaren tresna den heinean.

## Erreferentziak

* ↑ Azurmendi, Joxe (2009): Azken egunak Gandiagarekin, Donostia, Elkar. 297-302 or. ISBN 978-84-9783-734-7

## Kanpo estekak

* Datuak: Q7344052
# Robert Erskine Childers

Robert Erskine Childers, ezagunagoa Erskine Childers izenaz (Mayfair, Londres, 1870eko ekainaren 25a - Dublin, 1922ko azaroaren 24a) irlandar errepublikar bat izan zen.
Bai jaiotzez nahiz bi gurasoak ingelesak izan eta erlijioz protestantea izan arren (aita Robert Caesar Childers ingeles orientalista izan zen), familia Irlandako Wicklow konderriko Annamoe udalerrian bizitzen jarritakoan, fenian bilakatu zen, alegia, Feniar Anaitasuna irlandar elkarte iraultzaileko kidea.
Erskine Hamilton Childers, Irlandako Errepublikako lehendakariaren aita izateaz gain, The Riddle of the Sands liburuaren idazlea izategatik ere ezaguna da.
Irlandako Gerra Zibilan Anglo-irlandar Itunaren aurkako aldean ipini eta horren ondorioz Irlandako Estatu Askeak atzeman eta exekutatua izan zen.

## Kanpo estekak

* Datuak: Q1270441
* Multimedia: Robert Erskine Childers / Q1270441
# Robert Edwards

Robert Geoffrey Edwards (Leeds, 1925eko irailaren 27a - Manchester, 2013ko apirilaren 10a) biologo ingelesa izan zen, In vitro ernalkuntzaren arloko aitzindaria.
Biologia ikasi zuen Bangorreko Unibertsitatean (Gales) eta 1963an Cambridgeko Unibertsitatean sartu zen. Patrick Steptoe (1913–1988) zirujauarekin batera 1978ko uztailaren 25ean lehenengo probeta-umearen jaiotza arrakastaz lortu zuten, Louise Brown izenekoa. Bi urte geroago Bourn Hall Clinic izeneko klinika espezializatua sortu zuten Steptoek eta berak Cambridgeshiren.
2010ean Medikuntzako Nobel Saria eman zioten arlo horretan egindako lan guztiagatik.

## Ikus, gainera

* Historiako medikuen zerrenda
* Medikuntzaren historiaren kronologia

## Kanpo estekak

* (Ingelesez)Bourn Hall Clinic
* Datuak: Q104913
* Multimedia: Robert G. Edwards / Q104913
# Robert Emmet

Robert Emmet (Dublin, 1778ko martxoaren 4a - Dublin, 1803ko irailaren 20a) irlandar abertzale eta iraultzaile bat izan zen. Bere anai zaharrena Thomas Addis Emmet izan zen, Theobald Wolfe Tone irlandar iraultzaile ospetsuaren adiskide mina.
Dublingo Trinity College unibertsitatean Zuzenbidea ikasten zuen bitartean Society of United Irishmen erakundeko kide bihurtu zen. Ondoren, Belgika, Frantzia eta Espainian barrena bidaitu zuen. Napoleon eta Tayllerand-ekin negoziketak burutuko zituen, hauek bere Irlanda emanzipatuaren proiektuan laguntza eskeintzeko hitza eman ziotelarik.

## 1803ko altxamendua

1802an Irlandara itzultzean, Thomas Russell eta James Hope iraultzaileen adiskide bilakatu zen. 1803an Irlandako Justizia burua zen Lord Norbury-ren hilketa saiakera helburu zuen altxamendua antolatzeagatik preso hartu zuten. Errege Batzorde baten aurrera eramana, epaitua eta heriotzera zigortua izan zen. Hurrengo egunean zigorra bete eta Dublinen urkatua izan zen.
Gaur egun, Dublingo St Stephen's Green parkean bere omenezko estatua bat badago.

## Iruditegia

* Robert Emmeten urkaketa.
* Robert Emmeten estatua St Stephen's Green parkean.
* Heriotz maskara.
* Epaiketa.

## Kanpo loturak

* Robert Emmet elkartea (Ingelesez)
* Robert Emmet museoa (Ingelesez)
* Datuak: Q558750
* Multimedia: Robert Emmet / Q558750
# Roch (Pembrokeshire)

Roch, galesez: Y Garn, Galesko udalerri bat da, Pembrokeshire lurraldean dagoena. Nolton and Roch komunitatearen barnean dago. Bertan, Roch gaztelua dago.

## Kanpo estekak

* Datuak: Q20602090
* Multimedia: Roch, Pembrokeshire / Q20602090
# Roche-Charles-la-Mayrand

Roche-Charles-la-Mayrand (frantsesez eta ofizialki: Roche-Charles-la-Mayrand) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rodano-Alpeak eskualdean. 2013an 50 biztanle zituen.

## Demografia
### Biztanleria

2007an Roche-Charles-la-Mayrand udalerrian erroldatutako biztanleak 50 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 37 etxebizitza zeuden, 18 familiaren etxebizitza nagusia ziren, 14 bigarren erresidentzia ziren eta 5 hutsik zeuden. 36 etxeak ziren eta 1apartamentu bat zen. 18 etxebizitza nagusietatik 14 bere jabearen bizilekua ziren, 3 alokairuan okupaturik zeuden eta 1 doan lagata zegoen; 2 etxek bi gela zituzten, 5 etxek hiru zituzten, 3 etxek lau zituzten eta 9 etxek bost zituzten. 2 etxek euren parking plaza propioa zuten azpian. 12 etxetan ibilgailu bat zegoen eta 4 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Roche-Charles-la-Mayrand udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 4 | 70-74 | 0 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 4 | 45-49 | 0 |
| 0 | 40-44 | 4 |
| 4 | 35-39 | 0 |
| 0 | 30-34 | 4 |
| 0 | 25-29 | 0 |
| 8 | 20-24 | 0 |
| 0 | 15-19 | 0 |
| 4 | 10-14 | 4 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 32 ziren, horien artean 29 aktiboak ziren eta 3 inaktiboak ziren. 29 pertsona aktiboak lanean(20 gizon eta 9 emakume) zeuden.. 3 pertsona inaktiboetatik 2 erretiraturik zeuden eta 1 ikasten zeuden.

### Ekonomia jarduerak

2007an zeuden 6 komertzioetatik, 2 erauzte enpresak ziren, 1 eraikuntza enpresa zen, 1 garraio enpresa zen eta 2 higiezinen enpresak ziren.
2009an norbanakoentzat zegoen zerbitzu bakarra eraikuntza enpresa zen.
2000. urtean Roche-Charles-la-Mayrand udalerrian 13 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q269084
* Multimedia: Roche-Charles-la-Mayrand / Q269084
# Rocco Siffredi

Rocco Siffredi (jaiotza izena, Rocco Antonio Tano; Ortona, Italia, 1964ko maiatzaren 4a - ) italiar aktore pornografikoa, zuzendari eta pornografia ekoileada, sexu gogorreko bere eszenengatik ezaguna da.
Ezizena Alain Delonek Borsalino filmean zuen Roch Siffredi paperetik hartu zuen. "Italiar hazitarakoa" ezizenaz guztira 1.300 filmetan hartu du parte.

## Erreferentziak

* ↑ (Gaztelaniaz) Koch, Tommaso. (2016-09-07). «Rocco Siffredi: “Dependía del sexo. Dirigía mi vida”» EL PAÍS (Noiz kontsultatua: 2017-05-04).
* ↑ Le Matin, l'actualité en direct: Suisse, sports, people, faits divers, politique, économie, techno, auto. (Noiz kontsultatua: 2017-05-04).
* ↑ Rocco Siffredi. (Noiz kontsultatua: 2017-05-04).

## Kanpo estekak

* Datuak: Q56219
* Multimedia: Rocco Siffredi / Q56219
# Rocco e i suoi fratelli

Rocco e i suoi fratelli (eusk. 'Rocco eta bere anaiak') 1960ko Luchino Visconti italiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Rosaria eta bere lau semeek (Simone, Rocco, Ciro eta Luca) Mezzogiornotik Milanera emigratu dute euren bizi-baldintza eskasak hobetzera. Bertan Vincenzo topatuko dute, dagoeneko Milanen kokatua dagoen anaia zaharrena.

## Aktoreak

* Alain Delon: Rocco Parondi
* Renato Salvatori: Simone Parondi
* Annie Girardot: Nadia
* Katina Paxinou: Rosaria Parondi
* Max Cartier: Ciro Parondi
* Alessandra Panaro: Ciroren emaztegaia
* Spiros Focás: Vincenzo Parondi
* Rocco Vidolazzi: Luca Parondi
* Claudia Cardinale: Ginetta, Vincenzoren emaztegaia
* Claudia Mori: garbitegiko langilea
* Adriana Asti: garbitegiko langilea
* Enzo Fiermonte: boxeolaria
* Nino Castelnuovo: Nino Rossi
* Rosario Borelli : biscazziere
* Renato Terra: Alfredo
* Roger Hanin: Duilio Morini
* Paolo Stoppa: Cerri
* Suzy Delair: Luisa

## Erreferentziak

* ↑ www.sansebastianfestival.com

## Kanpo estekak

* Datuak: Q427186
* Multimedia: Rocco e i suoi fratelli (film) / Q427186